google/wiki40b huggingface dataset:
The Tree of Life Web Project

The Tree of Life Web Project er en samling med informasjon over universets organismer, både de som finnes i dag og de som har eksistert og er utdødd. Målet er å lage en side for hver art, delgruppe og større grupper, med bilder, tekst og annen informasjon. 
Nettstedet er utformet som et stort tre, et livstre. Et evolusjonært stamtre for livet på jorden.  Stamtreet viser slektskapsforholdene mellom alle jordens organismer. Greinene er de ulike gruppene av organismer, disse har mindre greiner som er delgrupper. Ytterst på greinene er hver enkelt art plassert. The Tree of Life Web Project er satt sammen fylogenisk. Og gir dermed et godt bilde av organismenes evolusjon og slektskap.
Materialet er lagt inn i «livstreet» av taksonomiske eksperter på hver sine fagområder.
The Tree of Life Web Project ble på begynt en gang på slutten 1980-tallet. Men det var noe senere da internett fikk sitt gjennombrudd at nettstedet fikk den utforming det har idag.
Lucy (navn)

Etymologi

Lucy er dannet som en opprinnelig engelsk form av franske Lucie. Dette var en fransk variant eller kjæleform av Lucia, et latinsk kvinnenavn dannet av det romerske navnet Lucius, som har opphav i det latinske lux, «lys».
VM i fotball for kvinner 2015

Kvalifisering

Foran dette mesterskapet ble det besluttet å øke antall lag i VM fra 16 til 24.

Priser

Beste spiller
Gullballen:   Carli Lloyd
Sølvballen:   Amandine Henry
Bronseballen:   Aya Miyama
Toppscorer
Gullstøvelen:  Célia Šašić
Sølvstøvelen:  Carli Lloyd
Bronsestøvelen:  Anja Mittag
Andre priser
Beste keeper:  Hope Solo
Beste unge spiller:  Kadeisha Buchanan
FIFA Fair Play Trofé:  Frankrike
Bejofoana

Utbredelse

Arten er endemisk for Madagaskar.
Militæradministrasjonen i Frankrike

Administrativ struktur

Etter den andre våpenhvilen ved Compiègne ble Frankrike delt opp i en okkupert sone i nord og en uokkupert sone i sør. Denne oppdelingen ble i våpenhvilen begrunnet ved at det var nødvendig for å beskytte interessene til det tyske riket. Det franske koloniriket ble satt under ledelse av Philippe Pétain og Vichy-regimet. Fransk suverenitet skulle bli utøvd over hele det franske territoriet, inkludert den okkuperte sonen, Alsace og Moselle, men den tredje artikkelen i fredsavtalen fastsatte at fransk suverenitet i den okkuperte sonen skulle underlegges militæradministrasjonen i Frankrike og at Tyskland skulle ha muligheten til å utøve autoritet som en okkupasjonsmakt.
Stor korsmåler

Utseende

En middelsstor (vingespenn 27 – 32 mm), slank, svart og hvit måler. Den ligner myrkorsmåler (Rheumaptera subhastata), men kan skilles fra denne på at den er større og på at vingenes grunnfarge er svart, ikke mørkebrun. Brystet er lysgrått med fire svarte flekker, bakkroppen mest svart. Begge vingepar har to svarte og to hvite bånd, men disse går delvis over i hverandre. Et karakteristisk trekk er at forvingen nesten alltid har en hvit, korsformet tegning omtrent midt på nær ytterkanten. denne henger sammen med det hvite båndet innenfor. Vingefrynsene er vekselvis svarte og hvite, de svarte feltene er bredest. Larven er svært mørk, nesten svart, med lyse flekker langs sidene. den har korte, oppstående, lyse børster.

Levevis

Arten lever i fuktig skog og myrlendte områder. Larven lever på forskjellige busker, blant andre pors (Myrica gale), blokkebær (Vaccinium uliginosum), bjørk (Betula spp.) og rips (Ribes spp.). Larve spinner to eller flere blader sammen til et hylster og lever inni dette. De voksne målerne flyr i juni – juli.

Utbredelse

Arten finnes over det meste av den palearktiske faunaregion og Nord-Amerika. I Norge er den funnet over det meste av landet men det er få funn fra Vestlandet.
Strømsdammen

Historie

Den opprinnelige dammen ble bygget i siste del av 1800-tallet for å sikre vannforsyning og elektrisk kraft til Voksen gård. Vannet ble dannet ved oppdemming av Rødkleivsbekken på Voksenåsen.
I august 1995 ble det påvist store hull og sprekker i demningen. Etter en reportasje i Akersposten hvor Terje Bjøro fra Røa Venstre krevde rehabilitering ble området stengt og vannet tappet fra dammen. Etter dette fulgte en hard kamp for lokale krefter for å få dammen rehabilitert. Høsten 1996 til våren 1997 ble Strømsdammen rehabilitert av NVE for Oslo kommunes regning, og det ble anlagt en ca. 3 meter bred grusvei fra Arnulf Øverlandsvei inn til demningen. Sammen med en baderampe, gjør dette dammen tilgjengelig for rullestolbrukere og barnevogner. Den nye dammen ble åpnet 12. mai 1997.
Etter utbyggingen på Voksenskogen på 80-tallet har turtrafikken til Strømsdammen økt kraftig. Det er blitt et meget populært oppholdsområde, bade- og fiskevann og blir benyttet til friluftsliv både sommer og vinter.
Likhetstegn

Likhetstegn, symbol =, betyr er lik. I matematikk, formal logikk og naturvitenskap står det mellom to uttrykk som representerer samme verdi og uttales «er lik» i bruksområder som i  (x er lik y).

Historikk

Frem til middelalderen ble likhet mellom to uttrykk skrevet med ord, f. eks. est egale (er lik). Descartes forkortet dette senere til en omvendt æ der tverrstreken etterhvert ble utelatt, dette tegnet finnes igjen i dag som proporsjonalitetstegnet . 
Det moderne likhetstegnet ble introdusert i England 1557 av den walisiske matematikeren Robert Recorde i sitt skrift The Whetstone of Witte (Kunnskapens brynestein). Der begrunner han de parallelle strekene med … bicause noe.2.thynges,can be moare equalle (… fordi to ting ikke kan være mer lik).

Representasjon

I ASCII er likhetstegnet kodert med 61 i titallsystemet, dette er 3D i hexadesimalkode, og dermed U+003D i unicode. I HTML kan det angis med &#61; eller &#x3D;.

Andre betydninger

Generelt brukes tegnet = til å kjennetegne likhet, identitet eller tilsvarelse, i matematikk, informatikk og teknikk også for å kjennetegne tilordning av verdier.
I programmeringsspråket C og avledete språk brukes tegnet som operator for tilordning av verdier. Tegnet = blir dessuten brukt i mange sammensatte operatorer, som := 
(tilordningsoperator i Algol 60 og avledete språk), eller => (en sammenlikningsoperator). 
I elektroteknikk brukes tegnet til å kjennetegne likestrøm.
Mange matematiske tegn er avledet av likhetstegnet, som ≠ (ulik), ≈ (omtrent), ≙ (tilsvarer) og andre.
Mauno Koivisto

Bakgrunn

Koivisto kom fra et arbeiderhjem, faren var snekker. Koivisto forsørget seg gjennom studiene ved å arbeide i Åbo havn og som lærer.
Under vinterkrigen deltok han, som sekstenåring, i hjembyens frivillige brannvesen. Under fortsettelseskrigen tjenestegjorde han i infanteriet, blant annet under Lauri Törnis kommando.
Studiene i sosiologi ble avsluttet i 1953, og videreført med en doktoravhandling om arbeidsforholdene i Åbo havn i 1956.

Karriere

Han arbeidet ved havnekontoret i Åbo fra 1948 til 1951 og var deretter i noen år fram til 1953 folkeskolelærer. Deretter var han yrkesveileder 1954–57. I 1958 ble han direktør i Arbetarsparbanken i Helsingfors, for så å bli administrerende direktør året etter. Han satt i denne stillingen til 1967. Fra 1968 til 1982 var han sjef for Finlands Bank.
I 1957 var han medlem av bystyret i Åbo.

Politiker

Han kom med i rikspolitikken da han i 1966 ble finansminister i Rafael Paasios regjering. To år senere etterfulgte han Passio som statsminister. Samme år, 1968, ble han også utnevnt til styreformann i Finlands bank. Han fortsatte som direktør i nasjonalbanken inntil han ble president i 1982. Som følge av denne stillingen hadde han også flere andre verv i bank og industri i den samme perioden.
Koivisto ble igjen statsminister i 1979, og ble med dette både sosialdemokratenes uoffisielle presidentkandidat, og etterhvert også fungerende president da den 80 år gamle Urho Kekkonen ble syk høsten 1981. En av hans fordeler som presidentkandidat var hans rolle som outsider, én som ikke var fanget i det politiske spillet. Som president fra 1982 ble det hans oppgave å fristille innenrikspolitikken fra presidentens sterke styring.
Utenrikspolitisk fulgte han sine forgjengere myke, eller endog ettergivende, linje overfor naboen i øst. I tråd med dette var Finland relativt sene med å anerkjenne det frie Estlands regjering, selv om det ble gitt noe uoffisiell støtte. Ved Tysklands gjenforening i 1990 erklærte Koivisto ensidig Paristraktatene som foreldet og ikke lenger gjeldende, og etter Sovjetunionens sammenbrudd i 1991 ble det Koivistos oppgave samme år å si opp den dominerende VSB-avtalen fra 1948, og fremforhandle en ny avtale mellom Russland og Finland. Året etter leverte han Finlands søknad om EU-medlemskap.
Koivisto ble i 1983 tildelt storkors med kjede av St. Olavs Orden. I 1993 mottok han Den hvite ørns orden fra Polens president. Han var æresdoktor ved Helsingfors universitet (filosofi og statsvitenskap), Tekniska högskolan i Esbo, Karlsuniversitetet i Praha, Tammerfors universitet, Universitetet i Toulouse, Handelshögskolan ved Åbo Akademi, Helsingfors handelshögskola og Åbo universitet.
Han utga sine memoarer i fire bind etter at presidentperioden ble avsluttet i 1994.
Original Dixieland Jass Band

Original Dixieland Jass Band (O.D.J.B.) (etablert 1916 i New Orleans, nedlagt 1925 i New York) var et amerikansk dixieland-orkester, kjent for å ha antakeligvis gjort den første plateinnspilling innen musikkformen jazz.
Bandet besto av besetningen i Papa Jack Laine's «Reliance Brass Band», flyttet til Chicago (1916) med navnet Steins Dixie Jass Band. Stein forlot, og bandet flyttet til New York (1917), der de på anbefaling fra Al Jolson fikk sin første gig på Reinsenweber's Cafe. Under ledelse av Nick LaRocca kornett ga de så ut jazz-ens første plate, Livery stable blues/Dixie jazz band one step (Victor, 1917) og endret «jass» til «jazz» i navnet. Andre medlemmer var Tony Sbarbaro trommer, Edwin Edwards trombone, Larry Shields klarinett og Henry Ragas piano.
Etter den første verdenskrig turnerte de og spilte inn plater i England (1919), som sådan ble de første jazzplater distribuert til Skandinavia. Senere utkom en rekke plater på Columbia Records og Okeh, før LaRocca's sykdom ga splittelse (1925). Innspillinger ble også gjort i kortvarige gjenforeninger (1936-40 og 45-46), med noen av den tidligere besetning.
Beerellus

Utseende

En middelsstor (ca. 9 millimeter), avlang, brunsvart praktbille. Oversiden er fint hårete og tett og kraftig punktert, lite blank. Antennene er tynne. Pronotum er avrundet firkantet.

Levevis

De voksne billene besøker gjerne blomster.

Utbredelse

Arten er bare kjent fra Georgia, USA.
Lipaphnaeus

Utseende

Små sommerfugler, bakvingen ender i en lang, tynn stjert. Oversiden er mørk med mer eller mindre tydelig metallglans.

Utbredelse

Denne slekten er utbredt i sentrale deler av Afrika.
Ivan Ukhov

2006/2007

I 2006 oppnådde Ukhov en personlig rekord på 2,33 meter, i Langen. Han hoppet 2,39 innendørs i Moskva 28. januar 2007 (nasjonal rekord), noe som rangerte ham på delt sjetteplass blant de beste innendørs høydehoppere gjennom tidene.

2008/2009

I september 2008 fikk Ukhov mye negativ oppmerksomhet ettersom han deltok under et internasjonalt stevne i Lausanne i åpenbart beruset tilstand. Han greide ikke et eneste gyldig hopp og tilstod senere at han hadde drukket Red Bull og vodka før konkurransen. Hann fikk en sterk advarsel av IAAF, men slapp en offisiell utestenging. Han deltok ikke i IAAF Gand Prix møter resten av sesongen. 
Ukhov kom sterk tilbake for innendørssesongen 2009 og hoppet i Athen 25. februar 2,40 m, en ny russisk rekord, og årsbeste i verden. Han forbedret også sin utendørsrekord 25. juli 2009 under det russiske mesterskapet i Tsjeboksary, da han vant med høyden 2,35.

2010/2011

I mars 2010 vant Ukhov VM innendørs i Doha, Qatar med 2,36 m. Han klarte ikke å slå landsmannen Aleksander Shustov under EM i friidrett 2010 i Barcelona. Han var likevel den klart beste høydehopperen gjennom sesongen, noe han bekreftet med å vinne i fire av  sju Diamond League stevner og dermed også sammenlagt. 
Ukovs høyere hopp leverte han stort sett innendørs. Også i 2011 hadde han en bra innendørssesong med tre hopp over 2,38 m, deriblant seieren i EM innendørs i Paris i mars.

2019

1. februar 2019 ble OL-gullmedaljevinneren Ivan Ukhov fratatt medaljen ved en domsavsigelse. Medaljene er foreløpig ikke fordelt på nytt.
Henri Bergson

Bakgrunn

Bergson var annet barn av syv av en polsk far og en engelsk mor, begge jøder. Tidlig utmerket Bergson seg ved sin intellektuelle styrke, særlig i matematikk. Likevel valgte han å studere humaniora, ved École normale supérieure, med blant andre Jean Jaurès og Émile Durkheim som studieskamerater, og Félix Ravaisson og Jules Lachelier som lærere. Under denne tid inngikk psykologien i filosofifaget, og dette var den innrektning som Bergson intresserte seg for mest.

Akademisk karriere, forfatterskap

Han ble deretter 1881–83 lærer i filosofi i skolevesenet i Angers, og 1884–88 ved skolevesenet i Clermont. 
I sin Agrégation de Philosophie fra 1881 diskuterte han verdien av samtidens psykologi. Det første vitenskapelige verket han fikk publisert handlet om hypnose og ubevisst simulering, et verk som foregrep Sigmund Freuds verk om hysteri. Han tok doktorgrad i 1888, slik som fransk tradisjon tilsa, med to avhandlinger: Essai sur les données immédiates de la conscience (utgitt 1889) og den latinske Quid Aristoteles de loco senserit. 
Under årene 1889–1900 virket han ved forskjellige læreverk i Paris. For sin annen bok, som kom ut i 1896, ble han innvalgt i Collège de France, men underviste også ved École Normale Supérieure. Etter en avhandling om komikk og latterens rolle i 1900, ble han professor i antikkens filosofi ved Collège de France.
Sin virkelige berømmelse fikk Bergson for verker han skrev etter dette, særlig om metafysikk, personlighet og kreativitet. Han ble en levende legende, og fikk flere betydelige tilhengere blant filosofer, forfattere og kunstnere. Han hadde under 1910-tallet gjesteprofessorater i USA, der han likeledes fikk stort gjennomslag.
Bergson ble innvalgt i 1914 som den første jøde noensinne i Det franske akademi. Ettersom han var influert av Herbert Spencer ble hans filosofi avvist av den katolske kirke. Da første verdenskrig brøt ut begynte han å engasjere seg politisk, og var involvert i opprettelsen av Folkeforbundet. Han ble emeritus i 1919, men fortsatte sitt politiske verv, og ble i 1922 ordførende for UNESCOs forløper, International Commission for Intellectual Cooperation. 
Da Bergson i 1932 kom ut med sitt siste større verk overrasket han ved å behandle moralen og religionen på et vis som fikk hans tilhengere å begynne å ane at han var blitt dradd i religiøs retning. Det påstås at han under sine siste år konverterte til katolisismeen - dette har verken kunnet avvises eller skikkelig bestyrkes.
Han døde i 1941, under andre verdenskrig og mens Frankrike var okkupert av Nazi-Tyskland. Bergson skal ha avslått et tilbud fra Vichyregimet om å bli unntatt fra de antisemittiske lover, og det heter i et rykte at han døde sopm følge av en forkjølense han skal ha pådratt seg mens han ventet i kø for å bli registrert som jøde.
Ved hans begravelse bad på hans ønske en katolsk prest requiembønnen.
Spunsbøtte

En spunsbøtte er en beholder til transport av melk og annen drikke. Spunsbøtter ble brukt i eldre tider i forbindelse med slåttonn eller annet arbeid som foregikk i utmark, på sjøen og til transport av drikke under reiser.
Spunsbøtter er lagget av tre. De har tverrhank og en innfelt plate i bunn og topp. I toppen er det en åpning for fylling og tømming som kan lukkes med en tilhørende spuns. Størrelsen kan variere, men de fleste spunsbøtter rommer mellom 2 og 5 liter.
Noen synonymer: dall, kaggbøtte, melkeflaske, melkespann, mysedall, sjøbøtte og spunse.
Jf.: Kagge og treflaske.
Tryvandshøiden stasjon

Tryvandshøiden stasjon var en planlagt stasjon på Holmenkollbanen, og skulle ligge i nærheten av Tryvannstårnet. Oslo kommune og A/S Holmenkolbanen hadde planer om å bygge hotell samt bane fram til et skøytestadion, hvor den nåværende parkeringsplassen ligger. Skøytebanen ble ingen suksess. Den ble brukt som skøytebane under OL i 1952. Den lå for utsatt til for vær og vind, og uten stadion ble det ikke bygget noe hotell. Den første planen om å bygge en stasjon på Tryvannshøgda ble dermed lagt på is. Da man forlenget banen fra Holmenkollen stasjon (nåværende Besserud) i 1916, bygget man dobbeltspor fram til Frognerseteren, og så enkeltspor til Tryvannshøgda. Man bestemte seg for å ikke trafikkere den siste delen inntil videre. Banen til Tryvannshøgda ble brukt til materialfrakt ved byggingen av radiomastene på Tryvann rundt 1918. Skinnegangen rundt Øvresetertjern ble fjernet i 1939. I 1960 inngikk kommunens skogvesen avtale med Holmenkollbanen om at banetraseen skulle gruses om til turvei. Inntil da hadde den toppdekke av jernbane-pukk, og den tidligere drømmen om en stasjon ble lagt til side.
På 2000-tallet ble det igjen foreslått å forlenge banen til Tryvannshøgda for å betjene Tryvann Vinterpark. Forlengelsen ble anbefalt av flere politikere, men det ble aldri fast bestemt. Ruter hevdet i 2008 at en Tryvannsbane blir «så ulønnsom at den vil kreve et tilskudd på minst 1 500 kroner pr. reise». Selskapet sier at byggingen av banen er kostnadsberegnet til 150 millioner kroner.
Høsten 2010 fikk Tryvann Vinterpark klarsignal til å ytterligere utvide parken, og da spesielt Wyller-området i forbindelse med at Oslo har fått Snowboard-VM i 2012. Fornyelsen av vinterparken skulle gjøre anlegget mer attraktivt for byens innbyggere, men skulle også skape trafikk fra mer fjerntliggende områder.
Kohen

Kohen (eller kohein; hebraisk: כֹּהֵן‬, kohén, «prest», flertall כֹּהֲנִים‬‬, kohaním, «prester») er det hebraiske ordet for «prest», benyttet i referanse til det aronske presteskap. Levittiske prester, eller kohaním, er tradisjonelt forstått og ved Halakhá (den religiøse forpliktelse) påkrevd å være direkte etterkommer på farssiden fra den bibelske Aron, bror til Moses. Kohen, Kohn eller Cohen (eller i andre former) var blant de mest vanlige etternavnene på europeiske jøder; blant engelske jøder utgjorde det rundt 3 prosent.
I løpet av tiden da tempelet i Jerusalem eksisterte utførte kohanim pliktene med ofringer daglig og  på helligdagene (jamim tovim, «gode dager»). En kohen gadol var en yppersteprest og var den eneste som hadde tillatelse til å gå inn i «det helligste av det hellige» i tempelet en gang i året, det vil si på jom kippúr («forsoningsdagen»).
I dag har kohanim mindre særskilt status innen rabbanittisk og karaittisk jødedom, og er bundet av restriksjoner i henhold til ortodoks jødedom, men de uttaler velsignelser når det holdes festivaler og de spiller en rolle i forbindelse med seremonier for små barn. Mannlige medlemmer av disse slektene har en særskilt status og er underlagt visse restriksjoner. De har retten til først å bli kalt opp til å lese fra Tora-rullene. De vil også ved visse anledninger delta i resitasjonene av den kohanistiske velsignelse  i synagogen.
Niacin

Niacin, også kjent som nikotinsyre eller vitamin B₃, er et vannløselig vitamin hvis derativer som NADH, NAD, NAD⁺ og NADP har viktige roller i energimetabolismen i den levende celle og DNA-reparasjon. Betegnelsen vitamin B₃ inkluderer også det korresponderende amidet nikotinamid, eller niacinamid, hvis kjemiske formel er C₆H₆N₂O.
Åse Michaelsen

Bakgrunn, utdannelse og yrke

Hun er datter av kjøpmann Rolf Michaelsen og butikkmedarbeider Ågot Ingvaldsen. Hun tok grunnfag i engelsk ved Kristiansand lærerhøgskole 1980–1981. Etter det jobbet hun ved et arkitektkontor i Datteln i Tyskland 1981–1982, som treningsinstruktør i Herne i Tyskland 1982–1984 og som fraktkoordinator ved SAS' kontor i Düsseldorf i Tyskland 1984–1990. Hun flyttet tilbake til Norge i 1990 og hadde en tilsvarende stilling i SAS i Kristiansand 1990–2000 og deretter på Oslo lufthavn, Gardermoen fra 2000. Hun hadde også verv som tillitsvalgt i SAS. I perioden 2005–2007 drev hun en bensinstasjon.

Politiske verv

Hun ble innvalgt på Stortinget fra Vest-Agder i 2005, og satt tre perioder frem til 2017. 17. januar 2018 ble hun eldre- og folkehelseminister i Erna Solbergs regjering.
Valget i 2005 var et meget jevnt løp mellom henne og Arbeiderpartiets Kari Henriksen, hvor Michaelsen endte med 19 flere stemmer enn Henriksen. Ved stortingsvalget 2009 stod Michaelsen på førsteplass på Fremskrittspartiets liste og hadde ingen problemer med å bli gjenvalgt. 
Michaelsen var medlem av bystyret og formannskapet i Mandal 1995-2011. Hun var medlem av Fremskrittspartiets sentralstyre 1998-2005.

Kommunale verv

Medlem Mandal formannskap  1995-1999, 1999-2003, 2003-2007, 2007-2011
Habo kirke

Habo kirke (svensk: Habo kyrka) er en kirke i Habo i Sverige.
Algorismus

Algorismus var navnet på den nye matematikken som kom til Europa i middelalderen en gang på begynnelsen av 1100-tallet, og som innbar at man gikk bort fra de tradisjonelle romertallene og begynte å regne med de arabiske tallene istedenfor. Den nye regningsarten betød at man gikk bort fra de gamle romerske tallsymbolene  og erstattet disse med 9 inntil da ukjente grafiske tegn, som var så å si identiske med vår tids så velkjente grafiske tegn for tallene fra én til ni. I tillegg til disse ni, blev også et tiende grafisk symbol innført, og det var tegnet for null, som var nødvendig for å kunne regne effektivt med de nye tallene.
Tidlige europeiske forfattere som Johannes de Sacrobosco fra England sa at «Denne kunsten består av ni deler, som er: numerasjon, addisjon, subtraksjon, mediasjon, duplasjon, multiplikasjon, divisjon, progresjon og ekstraksjon av radix».

Opprinnelse

Opprinnelsen til denne effektive regningsarten, som bygger på manipulasjon av de ni tallsymbolene + null, ligger i India. Allerede på 800-tallet var denne regnekunsten blitt kjent av araberne, og det er derfra, fra de arabiske landene, at kunsten kom til Europa. Det latinske navnet «algorismus» er da oppstått ved at man har sitert og oversatt navnet til den persiske matematiker og astronom Al-Khwarizimi, som hadde skrevet om indernes regnekunst allerede på 800-tallet. Egentlig er det altså feil å kalle de (den gang) nye tallsymbolene for arabiske, idet de stammer fra India, der de samme symbolene allerede lenge hadde vært brukt i sanskrit.

Symbolene

Sacrobosco uttrykker det slik:
Han fortsetter så med å si at : «Den tiende figuren heter theta, eller sirkel, eller siffer, eller intethetens figur som betyder intet». Dette kan altså sies å være Europeernes første møte med null, og det er tydelig at de synes det er rart å ha et eget tegn som betyr ingenting. (Men du hvor effektivt det er å bruke det nye tegnet i utregninger.) Vi bør også legge merke til at han bruker ordet 'finger' (latin 'digitos') for de nye tallsymbolene. Det henger nok sammen at man i middelalderen ofte regnet på fingrene. Det er i denne forbindelsen også verdt å nevne at dette nok også er opphavet til ordet digital nesten 1000 år senere – i dag altså.

Algoritme

I matematikk brukes ordet algoritme om en fremgangsmåte for å løse et matematisk problem, for eksempel fremgangsmåten en benytter til å finne et talls kvadratrot, der løsningen finnes efter et endelig antall skritt, og som ofte består i gjentagelsen av en bestemt operasjon. Det er da klart at det moderne algoritmebegrepet har sin opprinnelse i middelalderens algorismus, men i dag danner et langt mer generelt begrep innenfor matematikkens diverse grener. Spesielt innenfor numerisk analyse har algoritmebegrepet stor betydning, og kan muligens beskrives som noe av denne matematikkgrenens essens.
Fylkesvei 6870

Fylkesvei 6870 (Fv6870) i Trøndelag går mellom Markabygd og Hjelmstadbakken i Levanger kommune. Veiens lengde er 5,2 km.
Før Trøndelag fylke ble opprettet 1. januar 2018 hadde veien betegnelsen Fylkesvei 121 (Nord-Trøndelag).
Svartkronetanagar

Utbredelse

Den forekommer i Colombia, Ecuador, Peru og Venezuela.